Rosarie

'U **rosarie** ète 'na preghiera a carattere litaniche tipiche d'u rite cristiane cattoleche.
L'origgine sonde d'u tarde medioeve: ha state istituite da l'ordine domenichene e spannute, soprattutte jndr'à 'u Seicinde, grazie a 'a *Confraternita d'u Sande Rosarie*. Jndr'à le sechele sta liturgie ha state cangete cchiù vote da Chiesere.

'A preghiere consiste jndr'à cinghe serie de dece *Ave Marie* indervallete cu 'a meditazione de le Mistere (ca sonde episodi cchiù significative d'u vangele). 'U nome significhesce  "corone de rose", facenne riferimende a 'u fiore mariane pe eccellenze, simbele de *Marie*.

'A versiona 'ndegrele, osce a die canusciute picche picche, prevede 'a recita de tutti le vinde mistere e pò 'a recite de docinde ave marie. 

## Recite d'u Rosarie
Se accumenze cu 'u segne d'a croce.

Se dicene:
* 'nu **[[Paternostre]]**
* ttre **[[Àve Marije]]** pe richiame a le ttre Virtù teologale ('a fede, 'a speranze e 'a carità)
* 'nu **Gloria a l'Attene** (in tagliàne *Gloria al Padre*)
oppure
* **O Die, avine ca me salve. Signora, avine preste ca m'aiute**
* 'nu **Gloria a l'Attene**

Se dicene cinghe *decine*, precedute da le richiame d'u **Mistere**. Ogne decine jè fatte da:
* 'nu **[[Paternostre]]**
* dece **[[Àve Marije]]** 
* 'nu **Gloria a l'Attene**
* de solite, apprisse a 'u Gloria, se dice 'a preghiera d'a Madonna de Fatima: «*Gesù mie, perdone le cuerpe nuestre, preservane da 'u fueche infernele, puerte jndr'à 'u Ciele tutte lanime, sopratutte chidde cchiù abbesognuse d'a misericordia toje*», 
oppure l' **Eterne Ripose** ce se tratte de 'nu funerele.

Apprisse le cinghe decine se recite:
* 'n' **Angele custode** 
* 'n' **Eterne ripose**
* 'nu **Salve Reggina** .

Ogne preghiere de chiste avène fatte jndr'à forme responsoriele: pe metà d'a persone ca legge le mistere e pe l'otra metà da tutte l'otre cristiene ca partecepene, sulamende pe 'u Salve Reggina 'a preghiere a Madonna de Fatima se dice tutte 'nzieme.

Se pò pure recità une de ste preghiere pe allungà 'u rosarie:
* Litanie Lauretene
* **Preghiere pe San Gesèppe**
* **Preghiere pe San Michele arcangele**
* **Preghiere a 'a Chora 'MMacolete e Marije** 
* **Sub tuum praesidium**. 

Se spicce cu 'u segne d'a croce.

## Le Mistere

A seconde de le giurne d'a sumane, recitanne 'u Rosarie se meditescene le mistere de quattre *corone*: 'a prime jè quedde de le *mistere gaudiose* , 'a seconde jè qudde de le *mistere dolorose*, 'a terza jè quedda de le *mistere gloriose* e l'urtema jè quedda de le *mistere luminose* (sta corone ha state mise cu 'a letterature apostoliche *Rosarium Virginis Mariae* jndr'à 'u 2002 da Papa Giuanne Paolo II).

** Mistere gaudiose**
*(se dice 'u [[lunedìe]] e 'u [[sabbete]])*
* L'annunge d'a nascita de Gese Criste fatte da l'Arcangele Gabbriele a Mariije Vergine,
* 'A visita de Marije Vergine a Sanda Elisabette,
* 'A nascita de Gese Criste,
* 'A presendazione a 'u tembie de Gesù,
* 'U retrovamende de Gesù a 'u Tembie.

** Mistere dolorose**
*(se dice 'u [[martedìe]] e 'u [[venerdìe]])*
* L'agonie de Gesù jndr'à 'u Getsemani,
* 'A flagellazione de Gesù a 'a culonne, 
* L' incoronazione cu le spine,
* Gesù inghiene sus a 'u Calvarie cu 'a croce 'nguedde,
* 'A crocifissione  e 'a morte de Gese Criste.

** Mistere gloriose**
*(se dice 'u [[mercrudìe]] e 'a [[dumèneche]])*
* 'U abbevescemende de Gese Criste, 
* L' ascenzione de Gesù jndr'à 'u Ciele, 
* 'A scennute d'u Spirite Sande, 
* L'assunzione de Marije Vergine jndr'à 'u Ciele,
* L' incurunazione de Marije Vergine.

** Mistere luminose**
*(se dice 'u [[sciuvedìe]])*
* 'U battezze de Gese Criste jndr'à 'u Fiume Giordane, 
* 'U matrimonije de Cana,
* L' annunge d'u Regne de Die,
* 'A trasfigurazione de Gesù sus a 'u Monde Tabor,
* L'istituzione de l' Eucaristie.

## Otre pruggette